**Utorak, 12. V. 2020.**

**TZK: Vježbe razgibavanja, gimnastika**

Pogledaj video i razgibaj se na početku radnog dana.

<https://www.youtube.com/watch?v=vxiRc6RrzmQ>



**HJ: Sijač sreće, Božidar Prosenjak – lektira**

Pažljivo pročitaj upute i lektirne zadatke koje sam poslala. Ukoliko još nisi, dovrši zadatke iz lektirnog listića. Lektiru napiši uredno i pošalji učiteljici na pregled do petka, 15. svibnja.

**M: Pisano dijeljenje – vježbanje i ponavljanje**

Ovaj tjedan vježbamo zadatke pisanog dijeljenja. Riješi zadatke u zbirci zadataka, samo str. 113.

Na ovoj poveznici nalaze se dodatni matematički zadatci . Ove zadatke riješi ako želiš dodatno vježbati. Zadatke riješi u matematičku bilježnicu postupkom pisanog dijeljenja.

<https://www.profil-klett.hr/kvizovi/prez/gotovi/data/nove_matematicke_price_3/update/nmp3_str_79/index.html>

U utorak, 19. V. dobiti ćeš nekoliko zadataka koje ću ocijeniti. Redovito vježbaj matematičke zadatke.

**GK: *Dohvati mi, tata, mjesec***

***Mjesečina***

Poslušaj i nauči pjevati pjesmu *Dohvati mi, tata, mjesec* ( udžbenik, str. 64. )

Poslušaj skladbu *Mjesečina* , C. Debussy. Odredi izvođače i ugođaj skladbe.

U udžbeniku, na str. 65. promotri instrument harfu i pročitaj što je činkvina.

Ispod fotografije harfe, u udžbeniku, nalazi se zadatak. Pokušaj ga riješiti prema ovim uputama.

Poslušaj još jednom skladbu *Mjesečin*a. Prizor koji zamišljaš slušajući skladbu izrazi stihovima u činkvini ( pjesmici od pet stihova ).

Upute za pisanje činkvine:

1. stih: imenica kojom izražavamo temu skladbe
2. stih: dva pridjeva koja opisuju imenicu u prvom stihu
3. stih: tri glagola
4. stih: jednostavna rečenica ( od četiri riječi ) kojom izražavamo osjećaje prema temi
5. stih: jedna riječ koja označava sažetak, bit teme

Napisanu činkvinu uslikaj i pošalji učiteljici do petka, 15. svibnja.